Παραγωγικές Επενδύσεις Πράσινης Οικονομίας - Produc-E Green
Η αίτηση υποβάλλεται ψηφιακά μέσω της ενιαίας ψηφιακής πύλης (ΕΨΠ-gov.gr) της δημόσιας διοίκησης. Ειδικότερα, γίνεται: i. Συμπλήρωση των πεδίων του Πληροφοριακού συστήματος και ii. Συμπλήρωση, ψηφιακή υπογραφή και επισύναψη / ηλεκτρονική υποβολή της αίτησης ενίσχυσης του Παραρτήματος V της σχετικής Προκήρυξης.
Οι δυνητικοί δικαιούχοι της δράσης είναι νομικά πρόσωπα που είτε ανήκουν στις ΜΜΕ, είτε στις μεγάλες επιχειρήσεις (με την επιφύλαξη των ειδικότερα οριζόμενων στο κατά περίπτωση εφαρμοστέο ειδικό άρθρο του ΓΑΚ) οι οποίες και θα διαθέτουν κατά την έναρξη του επενδυτικού σχεδίου τουλάχιστον έναν εκ των επιλέξιμων ΚΑΔ του Παράρτηματος Ι της ΚΥΑ της δράσης, ως κύρια δραστηριότητα.
Τα Υπαγόμενα Επενδυτικά Σχέδια θα πρέπει να: • εμπίπτουν στον τομέα της μεταποίησης • περιλαμβάνονται σε συγκεκριμένους ΚΑΔ του Παραρτήματος Ι της ΚΥΑ της δράσης • έχουν ολοκληρωμένο χαρακτήρα αρχικής επένδυσης και • ανήκουν σε μία από τις παρακάτω κατηγορίες: o Δημιουργία νέας μονάδας. o Επέκταση της δυναμικότητας υφιστάμενης μονάδας. o Διαφοροποίηση της παραγωγής μιας μονάδας σε προϊόντα που δεν έχουν παραχθεί ποτέ ή υπηρεσίες που δεν έχουν παρασχεθεί από αυτήν. o Θεμελιώδης αλλαγή του συνόλου της παραγωγικής διαδικασίας υφιστάμενης μονάδας. Οι εντάσεις της ενίσχυσης των επενδυτικών σχεδίων καθορίζονται σύμφωνα με τα οριζόμενα άρθρα του ΓΑΚ και διαφοροποιούνται, εκτός των άλλων, ανάλογα με το είδος των δαπανών και το μέγεθος της εταιρείας.
Η αίτηση υποβάλλεται ψηφιακά μέσω της ενιαίας ψηφιακής πύλης (ΕΨΠ-gov.gr) της δημόσιας διοίκησης αφού δημιουργηθεί και ενεργοποιηθεί ο λογαριασμός της αιτηθείσας επιχείρησης στην εφαρμογή, επιλέγοντας Εγγραφή χρήστη και με συμπλήρωση με τους κωδικούς πρόσβασης Taxisnet.
Η διαδικασία αφορά στην οικονομική ενίσχυση των επενδυτικών σχεδίων επιχειρήσεων, που δραστηριοποιούνται στον τομέα της πράσινης βιομηχανίας, με έμφαση στον παραγωγικό κλάδο: της ηλεκτροκίνησης, των ανανεώσιμων πηγών ενέργειας, προϊόντων και αγαθών που προορίζονται για την εξοικονόμηση ενέργειας.
i. Βεβαίωση καταχώρισης στο ΓΕΜΗ ή άλλο Μητρώο (βεβαίωση καταχώρισης/μεταβολών) ii. Πιστοποιητικό Νόμιμης Εκπροσώπησης με αναφορά στα στοιχεία του νόμιμου εκπροσώπου iii. Πρόσφατη εκτύπωση ΚΑΔ από το πληροφοριακό σύστημα της ΑΑΔΕ
Φορολογικά έντυπα ή/και οικονομικές καταστάσεις των τριών (3) τελευταίων διαχειριστικών χρήσεων για τις υφιστάμενες επιχειρήσεις
Β. Στοιχεία Μεγέθους (Μεγάλη Επιχείρηση)
Άδεια λειτουργίας / εγκατάστασης ή τεκμηρίωση απαλλαγής για υφιστάμενη μονάδα (Σε περίπτωση νέας μονάδας δεν απαιτείται κατά την υποβολή της επενδυτικής πρότασης)
Τεκμηρίωση Τόπου Εγκατάστασης της επένδυσης
Υπεύθυνη Δήλωση περί μη πρόκλησης σημαντική βλάβης
i. Συμπλήρωση, ψηφιακή υπογραφή και επισύναψη / ηλεκτρονική υποβολή της Οικονομοτεχνικής μελέτης του Παραρτήματος ΙΙΙ ii. Συμπληρωμένος πίνακας ανάλυσης επενδυτικών δαπανών.
Για τη Νόμιμη Υπόσταση του Φορέα Επένδυσης
Α. Τήρηση απλογραφικών λογιστικών βιβλίων i. Φορολογικό έντυπο Ε3 για τις τρεις τελευταίες κλεισμένες διαχειριστικές χρήσεις ΚΑΙ ii. Φορολογικό έντυπο Ν για τις τρεις τελευταίες κλεισμένες διαχειριστικές χρήσεις Β. Τήρηση διπλογραφικών λογιστικών βιβλίων i. Οικονομικές καταστάσεις για τις τρεις τελευταίες κλεισμένες διαχειριστικές χρήσεις Γ. Ισοζύγιο i. Τελευταίο οριστικό ισοζύγιο έτους (4βαθμιας ανάλυσης) της τελευταίας κλεισμένης διαχειριστικής χρήσης, υπογεγραμμένα από επιχείρηση και λογιστή ii. Απόσπασμα λογαριασμού 15 του τελευταίου μήνα πριν την υποβολή της αίτησης ώστε να τεκμηριώνεται η μη έναρξη δαπανών πριν την υποβολή της αίτησης υπαγωγής
i. Συμπλήρωση, ψηφιακή υπογραφή και επισύναψη / ηλεκτρονική υποβολή της Υπεύθυνης Δήλωσης του Παραρτήματος VΙ Β΄ (Μικρομεσαίων Επιχειρήσεων) ii. Υποβολή ΑΠΔ των τριών τελευταίων κλεισμένων διαχειριστικών χρήσεων, για τον φορέα της επένδυσης και για κάθε συνεργαζόμενη ή συνδεδεμένη επιχείρηση του, συνοδευόμενη από τις αντίστοιχες μηνιαίες καταστάσεις μισθοδοσίας της επιχείρησης ή εναλλακτικά Υπεύθυνη Δήλωση του νόμιμου εκπροσώπου της κάθε επιχείρησης που δηλώνει τις θέσεις απασχόλησης της επιχείρησης εκφρασμένες σε ΕΜΕ για κάθε μία από τις τρεις τελευταίες κλεισμένες διαχειριστικές χρήσεις πριν την αίτηση υπαγωγής, συνοδευόμενη από πίνακα υφιστάμενης απασχόλησης με την ονομαστική κατάσταση των εργαζομένων iii. Διάγραμμα συμμετοχών ή Υπεύθυνη Δήλωση μη ύπαρξης συμμετοχών iv. Στοιχεία τεκμηρίωσης εταιρικής/μετοχικής σύνθεσης για κάθε επιχείρηση του διαγράμματος συμμετοχών. Σε περίπτωση ύπαρξης συνεργαζόμενων / συνδεδεμένων επιχειρήσεων, σύμφωνα με την δήλωση ΜΜΕ και το διάγραμμα συμμετοχών, θα υποβάλλονται για κάθε μία εξ’ αυτών τα δικαιολογητικά των πεδίων 4Α ή 4Β καθώς και των πεδίων 5ii, και 5iv του παρόντος πίνακα
Συμπλήρωση, ψηφιακή υπογραφή και επισύναψη / ηλεκτρονική υποβολή της Υπεύθυνης Δήλωσης του Παραρτήματος VΙ Α΄ (Μεγάλων Επιχειρήσεων)
Για την απόδειξη της νόμιμης δυναμικότητας λειτουργίας.
Η ιδιωτική συμμετοχή, η οποία αποτελείται είτε αποκλειστικά από εξωτερική χρηματοδότηση είτε συνδυαστικά από την ιδία συμμετοχή (ίδια κεφάλαια) και εξωτερική χρηματοδότηση, τεκμηριώνεται κατά περίπτωση, με τα ακόλουθα: Α1. Τεκμηρίωση ιδίας συμμετοχής (προσκομίζονται τα ακόλουθα δικαιολογητικά κατά περίπτωση νομικής μορφής και τρόπου εισφοράς). i. Βεβαίωση μέσου υπολοίπου, των εταιρικών λογαριασμών ή/και του τραπεζικού λογαριασμού των μετόχων / εταίρων, του τελευταίου μηνός πριν την υποβολή της αίτησης ένταξης, με σκοπό την απόδειξη της διαθεσιμότητας των ιδίων πόρων για την κάλυψη της ιδιωτικής συμμετοχής. Αιτήσεις που υποβάλλονται τον μήνα Μάιο θα φέρουν βεβαίωση από χρηματοπιστωτικό οργανισμό για τον μήνα Απρίλιο (1η έως 30η). Αντίστοιχα, αιτήσεις που θα υποβληθούν τον μήνα Ιούνιο θα φέρουν βεβαίωση του μηνός Μαΐου κ.ο.κ. ii. Δικαιολογητικό του τρόπου σχηματισμού των φορολογηθέντων αποθεματικών από πραγματοποιηθέντα έσοδα (ενδεικτικά, Λογαριασμοί 46,48 (ΕΛΠ) ή 41.03, 41.04, 41.05 (ΕΓΛΣ), Ισολογισμός χρήσης σχηματισμού αυτών, Προσάρτημα Ισολογισμού με «Στοιχεία Καθαρής Θέσης», Κατάσταση Μεταβολών καθαρής θέσης, Απόφαση ΓΣ σχηματισμού αποθεματικών, κατά περίπτωση) iii. Αύξηση μετοχικού / εταιρικού κεφαλαίου: • Απόσπασμα απόφασης Γενικής Συνέλευσης για την αύξηση του μετοχικού κεφαλαίου ή σε περίπτωση προσωπικής εταιρείας, πράξη τροποποίησης καταστατικού όπου θα αναφέρεται ως σκοπός της αύξησης η υλοποίηση της αιτούμενης επένδυσης • Πιστοποιητικό ΓΕΜΗ για την καταχώριση της απόφασης για την αύξηση του μετοχικού/εταιρικού κεφαλαίου. iv. Αύξηση μετοχικού κεφαλαίου πριν την ένταξη: • Τροποποίηση καταστατικού για την αύξηση μετοχικού κεφαλαίου που έχει ήδη υλοποιηθεί. • Πιστοποιητικό ΓΕΜΗ για την καταχώριση της καταβολής της αύξησης του μετοχικού κεφαλαίου. • Απόσπασμα απόφασης Γενικής Συνέλευσης για την αύξηση του μετοχικού κεφαλαίου ή σε περίπτωση προσωπικής εταιρείας, πράξη τροποποίησης καταστατικού (σε κάθε περίπτωση, θα αναφέρεται ο σκοπός της αύξησης). Α2. Τεκμηρίωση εξωτερικής χρηματοδότησης Προέγκριση χρηματοδότησης επενδυτικού σχεδίου, από χρηματοπιστωτικό οργανισμό που λειτουργεί νόμιμα στην Ελλάδα, με ρητή πρόβλεψη ότι το δάνειο συνάπτεται αποκλειστικά για την πραγματοποίηση του επενδυτικού σχεδίου. Η προέγκριση χρηματοδότησης επενδυτικού σχεδίου υποβάλλεται υποχρεωτικά και πρέπει να καλύπτει τουλάχιστον ποσοστό ίσο με το 20% του συνολικού προϋπολογισμού της επένδυσης. Στο σχετικό έγγραφο θα πρέπει να αναφέρεται διακριτά το σύνολο των όρων του δανεισμού, όπως το χρηματοδοτικό σχήμα του επενδυτικού σχεδίου, η διάρκεια του δανείου, το επιτόκιο, η περίοδος χάριτος (εφόσον παρέχεται), οι απαιτούμενες εξασφαλίσεις, η περίοδος εκτοκισμού καθώς και ο χρόνος ισχύος του εγγράφου. 5 Σε περίπτωση που ο χρόνος ισχύος παρέλθει άκαρπος πριν την αξιολόγηση του επενδυτικού σχεδίου προσκομίζεται νέα κατόπιν αιτήματος του αξιολογητή.
i. Σε περίπτωση εγκατάστασης σε ιδιόκτητο χώρο: • Τίτλος κυριότητας και πιστοποιητικό μεταγραφής αυτού στο αρμόδιο Κτηματολογικό Γραφείο ή • Δήλωση ιδιοκτήτη (ιδιωτικού ή δημόσιου φορέα) για την πρόθεση πώλησης του ακινήτου για το σκοπό της επένδυσης. Στην περίπτωση αυτή ο μεταγεγραμμένος τίτλος κυριότητας προσκομίζεται στο πρώτο αίτημα καταβολής της ενίσχυσης ii. Σε περίπτωση εγκατάστασης σε μη ιδιόκτητο χώρο: • Σύμβαση μίσθωσης με αντίστοιχη εγγραφή δήλωσης στην αρμόδια Δ.Ο.Υ. ή • Δήλωση ιδιοκτήτη (ιδιωτικού ή δημόσιου φορέα) για την πρόθεση μίσθωσης για το σκοπό της επένδυσης. Στην περίπτωση αυτή το μισθωτήριο προσκομίζεται με την υποβολή του πρώτου αιτήματος καταβολής της ενίσχυσης.
i. Τοπογραφικό Διάγραμμα οικοπέδου ii. Αρχιτεκτονικά Σχέδια (κατόψεις, όψεις , τομές) iii. Διάγραμμα κάλυψης οικοπέδου iv. Lay out εγκατάστασης παραγωγικού εξοπλισμού v. Τεχνική έκθεση μηχανικού vi. Αναλυτικές προμετρήσεις – προϋπολογισμός έργου (κτιριακές εγκαταστάσεις, περιβάλλων χώρος, ηλεκτρομηχανολογικές και λοιπές εγκαταστάσεις) vii. Τεχνικά φυλλάδια και προσφορές εξοπλισμού παραγωγής, κ.λπ. viii. Τεκμηρίωση παραγωγικής δυναμικότητας (ισχύος) ΑΠΕ ix. Σε περίπτωση αγοράς οικοπέδου απαιτείται η τεκμηρίωση της αξίας του με βάση την αντικειμενική αξία του ακινήτου ή με συμβόλαιο αγοράς εφόσον υπάρχει
Τα κατά περίπτωση δικαιολογητικά του παραρτήματος Χ για την απόκτηση στοιχείων ενεργητικού
Η υπεύθυνη δήλωση του παραρτήματος ΙV, ψηφιακά υπογεγραμμένη από τον νόμιμο εκπρόσωπο
Υπεύθυνη Δήλωση του Παραρτήματος ΙΧ_1, ψηφιακά υπογεγραμμένη από το νόμιμο εξουσιοδοτούμενο εκπρόσωπο του φορέα υποβολής της αίτησης συνοδευόμενη από την αιτιολόγηση συμμόρφωσης με την αρχή της «μη πρόκλησης σημαντικής βλάβης» του Παραρτήματος ΙΧ_2. Η σχετική μελέτη βιωσιμότητας, απαιτείται μόνο για επενδύσεις ποσού μεγαλύτερου των € 10 εκατ. (μη συμπ. ΦΠΑ) και προσκομίζεται είκοσι (20) ημερολογιακές ημέρες μετά την υπαγωγή του επενδυτικού σχεδίου
Υπεύθυνη δήλωση του παραρτήματος ΧΙ ψηφιακά υπογεγραμμένη από το νόμιμο εξουσιοδοτούμενο εκπρόσωπο του φορέα υποβολής της αίτησης. Σχετική εκτύπωση των στοιχείων και πληροφοριών από το Κεντρικό Μητρώο Πραγματικών Δικαιούχων του άρθρου 20 του ν.4557/2018 (Α ́ 139). Ειδικά για την περίπτωση εισηγμένης εταιρείας σε ρυθμιζόμενη αγορά ή σε Πολυμερή Μηχανισμό Διαπραγμάτευσης, προσκομίζεται αρχείο γνωστοποιήσεων του ν.3556/2007 (Α’ 91), όπως προβλέπεται στην παρ. 2 του άρθρου 20 του ν.4557/2018 (Α’ 139).
i. Φορολογική ενημερότητα του φορέα, σε ισχύ κατά την υποβολή της αίτησης ενίσχυσης ii. Ασφαλιστική ενημερότητα του φορέα, σε ισχύ κατά την υποβολή της αίτησης ενίσχυσης iii. Ενιαίο πιστοποιητικό δικαστικής φερεγγυότητας, που έχει εκδοθεί έως και τρεις (3) μήνες πριν την υποβολή του αίτησης ενίσχυσης
Η δράση «Produc-e Green» αφορά στην ενίσχυση επενδυτικών σχεδίων για την παραγωγή προϊόντων στον τομέα της πράσινης βιομηχανίας, με έμφαση στον παραγωγικό κλάδο και την αλυσίδα της ηλεκτροκίνησης, των ανανεώσιμων πηγών ενέργειας καθώς και των προϊόντων και αγαθών που προορίζονται για την εξοικονόμηση ενέργειας. Στόχος της δράσης είναι η τεχνολογική, παραγωγική, διοικητική και οργανωτική αναβάθμιση, καθώς και η καινοτόμος και εξωστρεφής ανάπτυξη και μεγέθυνση, με τελικό σκοπό την ενίσχυση της ανταγωνιστικής θέσης των παραγωγικών επιχειρήσεων στην εγχώρια και διεθνή αγορά.
Προκήρυξη της Δράσης με τίτλο «Παραγωγικές Επενδύσεις Πράσινης Οικονομίας -Produc-E Green», που θα υλοποιηθεί με την υποστήριξη του Ταμείου Ανάκαμψης και Ανθεκτικότητας.
Ο Φορέας Υλοποίησης ανακοινώνει την έναρξη υποβολής αιτήσεων στο πρόγραμμα «Παραγωγικές Επενδύσεις Πράσινης Οικονομίας- Produce green», στην ιστοσελίδα της δράσης, στην κεντρική πύλη ενημέρωσης του Ταμείου Ανάκαμψης και Ανθεκτικότητας, καθώς και στον ιστοχώρο του Υπουργείου Περιβάλλοντος και Ενέργειας, προς ενημέρωση όλων των δυνητικών δικαιούχων. Οι δυνητικοί δικαιούχοι θα εισέρχονται με τους κωδικούς σύνδεσης στο taxisnet στον ιστοχώρο του προγράμματος (https://producegreen.gov.gr) προκειμένου να υποβάλλουν την αίτηση ενίσχυσης και να επισυνάψουν τα απαιτούμενα συνοδευτικά έγγραφα/αρχεία, για την αξιολόγηση της αίτησης όπως αυτά αναφέρονται στο Παράρτημα ΙΙ. Μετά την ολοκλήρωση της ανάρτησης των δικαιολογητικών και την οριστικοποίηση της αίτησης από τον χρήστη, παράγεται ο αριθμός πρωτοκόλλου με τη σχετική χρονοσήμανση (ημερομηνία και ώρα οριστικοποίησης) από την οποία προκύπτει το εμπρόθεσμο της αίτησης και η σειρά υποβολής προτεραιότητας. Για τις ανάγκες του προγράμματος η αίτηση ενίσχυσης θεωρείται ότι υποβλήθηκε εφόσον οριστικοποιηθεί ηλεκτρονικά και λάβει αριθμό πρωτοκόλλου. Πλήρης αίτηση ενίσχυσης θεωρείται αυτή στην οποία περιέχονται όλα τα προβλεπόμενα στοιχεία, μελέτες και δικαιολογητικά του παραρτήματος ΙΙ, κατάλληλα υπογεγραμμένα και επικυρωμένα όπου απαιτείται, και έχει λάβει αριθμό πρωτοκόλλου και σχετική χρονοσήμανση. Τα δικαιολογητικά που αναρτώνται θα είναι ευκρινή και ευανάγνωστα. Σε περίπτωση που κριθεί σκόπιμο δύ- ναται να ζητηθούν κατά τον έλεγχο πληρότητας, διευ- κρινίσεις επί των υποβληθέντων δικαιολογητικών ή πρό- σθετα στοιχεία, καθώς και τα πρωτότυπα δικαιολογητικά. Η ορθή καταχώριση και η υποβολή της αίτησης ενίσχυσης, η πληρότητα του φακέλου και η εμπρόθεσμη οριστικοποίηση, ανήκει στην αποκλειστική ευθύνη του δυνητικού δικαιούχου. Οι δυνητικοί δικαιούχοι μπορούν να ανακαλούν, μέσω του ΠΣ, την αίτηση ενίσχυσης οιαδήποτε στιγμή μετά την υποβολή της. Η ανάκληση, επαναφέρει τον αιτούντα στη θέση που βρισκόταν πριν υποβάλλει την αίτηση, την οποία ανακαλεί.
Για την υπαγωγή στο Πρόγραμμα απαιτείται η διενέργεια αξιολόγησης. Η αξιολόγηση των αιτήσεων ενίσχυσης γίνεται με ευθύνη του Φορέα Υλοποίησης και με την υποστήριξη των οργάνων αξιολόγησης είναι άμεση και ολοκληρώνεται με την έκδοση των εγκριτικών αποφάσεων ενίσχυσης. Οι αιτήσεις ενίσχυσης αξιολογούνται αυτοτελώς με βάση τη χρονική σειρά υποβολής τους (first come, first served), όπως αυτή πιστοποιείται από τον αριθμό πρωτοκόλλου που εκδίδεται από το Πληροφοριακό Σύστημα Υποβολής των Αιτήσεων (ΠΣ) και μέχρι εξαντλήσεως του ποσού της δημόσιας δαπάνης. Η διαδικασία αξιολόγησης και ένταξης στο Πρόγραμμα περιλαμβάνει τα ακόλουθα στάδια: α) Επιλογή αξιολογητή και χρέωση αίτησης. β) Έλεγχος πληρότητας και Αξιολόγηση αίτησης. γ) Έκδοση πράξης αποδοχής ή απόρριψης. δ) Υποβολή και εξέταση ενστάσεων. ε) Έκδοση υπουργικής απόφασης υπαγωγής ή απόρριψης.
Με την ολοκλήρωση της διαδικασίας της αξιολόγησης και ενστάσεων ο Φορέας Υλοποίησης διαβιβάζει το πόρισμα έγκρισης ή απόρριψης του επενδυτικού σχεδίου, το οποίο αποτελεί εισήγηση προς τον Υπουργό Περιβάλλοντος και Ενέργειας. Ακολούθως, ο Υπουργός Περιβάλλοντος και Ενέργειας εκδίδει απόφαση υπαγωγής, για τα επενδυτικά σχέδια που πληρούν τις προϋποθέσεις της παρούσας, ή απόφαση απόρριψης. Οι αποφάσεις εκδίδονται μέχρι εξαντλήσεως των διαθέσιμων πόρων, με βάση τη χρονική σειρά υποβολής των αιτήσεων ενίσχυσης, όπως αυτή πιστοποιείται από τον αριθμό πρωτοκόλλου υποβολής των αιτήσεων που εκδίδεται από το πληροφοριακό σύστημα. Η εγκριτική απόφαση ενίσχυσης είναι ατομική και περιλαμβάνει όλες τις απαραίτητες πληροφορίες που απαιτείται να γνωρίζει ο δικαιούχος. Ειδικότερα, περιλαμβάνει: α) τον τίτλο της επένδυσης, β) τον κωδικό της επένδυσης στο πληροφοριακό σύστημα του προγράμματος, γ) τα στοιχεία του πραγματικού δικαιούχου, δ) το χρηματοδοτικό σχήμα της επένδυσης: συνολικό προϋπολογισμό, το ποσοστό ενίσχυσης, δημόσια και ιδιωτική δαπάνη, ε) τα δικαιολογητικά ένταξης που ο δικαιούχος υπο- χρεούται να προσκομίσει με την υποβολή της πρώτης αίτησης καταβολής της ενίσχυσης, στ) το φυσικό αντικείμενο της επένδυσης, δηλαδή τις εγκεκριμένες δαπάνες, η) τον συμβατικό χρόνο υλοποίησης του έργου, θ) τους όρους και τις προϋποθέσεις χορήγησης της χρηματοδότησης, ι) τα όργανα και τη διαδικασία παρακολούθησης του φυσικού αντικειμένου, καταβολής της δημόσιας δαπά- νης και της πιστοποίησης της ολοκλήρωσης του φυσικού αντικειμένου της επένδυσης, ια) Την υποχρέωση αποδοχής των ελέγχων, ιβ) Τις μακροχρόνιες υποχρεώσεις, ιγ) Τις συνέπειες μη τήρησης των όρων και προϋποθέ- σεων της προκήρυξης, ιδ) Επιπλέον περιλαμβάνει τους ειδικούς όρους που απορρέουν από τον Κανονισμό κρατικών ενισχύσεων που εφαρμόζεται στην παρούσα. Η εγκριτική απόφαση ενίσχυσης δημοσιεύεται στην ιστοσελίδα του προγράμματος (https://produceegreen. gov.gr), αναρτάται στο Πρόγραμμα Διαύγεια και απο- στέλλεται ηλεκτρονικά στον δικαιούχο στη διεύθυνση ηλεκτρονικού ταχυδρομείου που δηλώνει κατά την υποβολή της αίτησης. Η ημερομηνία δημοσίευσης της τεκμαίρεται ως το χρονικό σημείο ανάληψης δέσμευσης για τη χρηματοδότηση του δικαιούχου. Με ευθύνη του Φορέα Υλοποίησης οι δυνητικοί δικαιούχοι με απορριπτική απόφαση ενημερώνονται αμελλητί για αυτήν.
Διαδικασία αξιολόγησης και ένταξης στο Πρόγραμμα
Οριστική ένταξη - Έκδοση απόφασης υπαγωγής/απόρριψης του επενδυτικού σχεδίου